Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Rukometni navijački suveniri za EHF EURO 2018 dostupni na Ini**

**Zagreb, 30. studenog 2017. –** INA, kao generalni partner hrvatske rukometne reprezentacije na predstojećem Europskom rukometnom prvenstvu EHF EURO 2018, za sve je svoje kupce i ljubitelje rukometa pripremila pravu navijačku poslasticu. Naime, [na 23 Inina maloprodajna mjesta](https://www.ina.hr/UserDocsImages/maloprodaja-akcije/Rukomet-Prodaja_suvenira-popis_lokacija.pdf) diljem Hrvatske možete pronaći bogat asortiman navijačkih suvenira koji uključuje rukometne dresove, majice i lopte te šalice, magnete, osvježivače prostora i ostale suvenire. Opremite se na Ini i spremni dočekajte siječanj i EHF EURO 2018 koji će se održavati u četiri hrvatska grada – Zagrebu, Splitu, Varaždinu i Poreču!

Osim suvenira, [na 34 odabrana Inina maloprodajna mjesta](https://www.ina.hr/UserDocsImages/maloprodaja-akcije/rukomet%20tablica.pdf) u Hrvatskoj i dalje se prodaju ulaznice za EURO 2018, dok su na određenim Ininim maloprodajnim mjestima u Sloveniji raspoložive ulaznice za utakmice slovenske rukometne reprezentacije.

Više informacija o prodaji ulaznica za EHF EURO 2018 te navijačkih suvenira potražite na [www.ina.hr/rukomet](http://www.ina.hr/rukomet).

**O INA Grupi**   
INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 494 benzinskih postaja u Hrvatskoj i u susjednim zemljama.  
   
**PR**   
Avenija Većeslava Holjevca 10, Zagreb  
Tel:  01 6450 552|Fax: 01 6452 406| @: [pr@ina.hr](mailto:pr@ina.hr)